Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 951

2. A munkaterület rövid, jellemzõ leírása A színpadtechnikus szakképesítéssel legjellemzõbben betölthetõ munkakörök: színpadfelügyelõ, színpadmester. Legfõbb feladata: A színházak, mûvelõdési központok, mûvelõdési házak, szabadtéri színpadok és különféle színházi játszóhelyek színpadi munkájának összefogása és irányítása. Megszervezi a színpadi díszletek szállítását, és irányítja a színpadi díszletszerelést, elõkészíti a színpadi próbákhoz a díszleteket, és beállítja a tervezõ instrukciói alapján. A próbák alatt a rendezõi utasításoknak megfelelõen irányítja a mûszaki munkát. Elõadások és rendezvények lebonyolítását mûszaki oldalról, a mûvészeti kívánalmaknak megfelelõen irányítja és ellenõrzi. Ügyel a színpadi rendre, a biztonságos munkavégzés feltételeit az adott lehetõségeken belül megteremti, és a munkavédelmi, valamint a tûzvédelmi elõírásokat betartja és a színpadi mûszaki dolgozókkal is betartatja. Irányítói munkáját a színház mûszaki vezetõjének beosztottjaként látja el és az utasításait végrehajtatja. Tudatában van annak, hogy a színpad veszélyes üzem, ennek megfelelõen, a legjobb szakmai tudása és felkészültsége mellett látja el felelõsségteljes irányítói és szervezõi feladatát.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes